**BALATONSZEPEZD KÖZSÉG ÖNKORMÁNYZATA**

8252 Balatonszepezd, Árpád u. 27.

**Ügyiratszám:** BSZ/542-5/2025.

* 1. **J E G Y Z Ő K Ö N Y V**

**Készült:** Balatonszepezd Község Önkormányzata Képviselő-testülete **2025. április 9-én 8.00 órakor** megtartott **rendkívüli** **nyilvános** üléséről

**Az ülés helye:** Balatonszepezd, Községháza – földszinti tárgyaló

(8252 Balatonszepezd, Árpád u. 27.)

**Jelen vannak:** Bíró Imre polgármester

Varga József alpolgármester

Kiss István

dr. Temesvári Zsolt képviselők

**Igazoltan távol:** Inhof Tamás képviselő

**Tanácskozási joggal megjelent**:

dr. Varga Viktória jegyző, jegyzőkönyvvezető

dr. Kiss Balázs Tamás aljegyző

Szántó Szilvia irodavezető

**Bíró Imre polgármester:** Köszönti a nyilvános ülésen megjelenteket. Megállapítja, hogy a képviselő-testület 4 fő jelenlétével határozatképes, az ülést megnyitja. Javasolja, hogy a mai rendkívüli nyilvános ülésen a meghívóban szereplő napirendi pontok kerüljenek megtárgyalásra.

**Napirend:**

**1) A településrendezési eszközök módosítása a 276/10 és 276/16 hrsz-ú területekre – partnerségi egyeztetés lezárása**

*Előterjesztő: Bíró Imre polgármester*

**2) A településrendezési eszközök módosítása 7. pontban (2025/II.) – környezeti vizsgálat szükségessége**

*Előterjesztő: Bíró Imre polgármester*

**3) Az egyes szociális és gyermekvédelmi ellátási formák szabályozásáról szóló 4/2020. (IV.7.) önkormányzati rendelet módosításáról szóló rendelet véleményezése**

*Előterjesztő: Bíró Imre polgármester*

**4) A Balatonfüredi Szociális Alapszolgáltatási Központ intézményi térítési díjainak véleményezése**

*Előterjesztő: Bíró Imre polgármester*

**5) Beszámoló a Badacsonytomaji Hivatásos Tűzoltó-parancsnokság 2024. évi működéséről**

*Előterjesztő: Bíró Imre polgármester*

**NAPIREND TÁRGYALÁSA**

**1) A településrendezési eszközök módosítása a 276/10 és 276/16 hrsz-ú területekre – partnerségi egyeztetés lezárása**

*Előterjesztő: Bíró Imre polgármester*

**Bíró Imre polgármester:** A Kommentár Alapítvány érintő övezeti besorolás módosítása esetében lejárt a partnerségi egyeztetésre meghatározott idő. Lakossági vélemény nem érkezett, így a partnerségi egyeztetést le lehet zárni. Kérdezi, hogy valakinek van-e kérdése, észrevétele, hozzászólása?

*Kérdés, vélemény, javaslat, hozzászólás nem hangzik el, Bíró Imre polgármester*

*a határozati javaslatot szavazásra teszi fel.*

**Balatonszepezd Község Önkormányzata Képviselő-testülete 4 igen szavazattal**

**– egyhangúlag – az alábbi határozatot hozza:**

**32/2025. (IV.9.) Bsz. ÖNKORMÁNYZATI HATÁROZAT**

Balatonszepezd Község Önkormányzata Képviselő-testülete a településrendezési eszközök 276/10 és 276/16 hrsz-ú területekre indult módosítása során a partnerségi egyeztetést – mely során lakossági vélemény nem érkezett – lezárja.

Felkéri a polgármestert, hogy a településrendezési eszközök 276/10 és 276/16 hrsz-ú területekre indult módosításának tervezetét záró szakmai véleményezésre az állami főépítészi hatáskörében eljáró vármegyei kormányhivatalnak küldje meg.

Határidő: azonnal

Felelős: polgármester

**2) A településrendezési eszközök módosítása 7. pontban (2025/II.) – környezeti vizsgálat szükségessége**

*Előterjesztő: Bíró Imre polgármester*

**Bíró Imre polgármester:** A II. számú Hész módosítás esetében a környezeti vizsgálat szükségességéről kell állást foglalniuk. Egyik megkeresett hatóság sem tartja egyébként szükségesnek a környezeti vizsgálatot. Kérdezi, hogy valakinek van-e kérdése, észrevétele, hozzászólása?

*Kérdés, vélemény, javaslat, hozzászólás nem hangzik el, Bíró Imre polgármester a határozati javaslatot szavazásra teszi fel.*

**Balatonszepezd Község Önkormányzata Képviselő-testülete** **4 igen szavazattal**

**– egyhangúlag – az alábbi határozatot hozza:**

**33/2025. (IV.9.) Bsz. ÖNKORMÁNYZATI HATÁROZAT**

Balatonszepezd Község Önkormányzata Képviselő-testülete a településrendezési eszközök 7. pontban történő módosítása (2025/II.) során megállapítja, hogy az egyes tervek, illetve programok környezeti vizsgálatáról szóló 2/2005. (I.11.) Korm. rendelet alapján megkeresett államigazgatási szervek a beérkezett vélemények figyelembevételével a környezeti vizsgálat elkészítését nem tartják szükségesnek.

A képviselő-testület az államigazgatási szervek véleményével összhangban a környezeti vizsgálat elkészítését nem tartja szükségesnek.

Határidő: azonnal

Felelős: polgármester

**3) Az egyes szociális és gyermekvédelmi ellátási formák szabályozásáról szóló 4/2020. (IV.7.) önkormányzati rendelet módosításáról szóló rendelet véleményezése**

*Előterjesztő: Bíró Imre polgármester*

**Bíró Imre polgármester:** Társulási tagként véleményezniük kell a zánkai rendeletalkotást, amire hatósági ellenőrzést követő javaslatra kerül sor. Ez most nem jár a díjak emelésével. Kérdezi, hogy valakinek van-e kérdése, észrevétele, hozzászólása?

*Kérdés, vélemény, javaslat, hozzászólás nem hangzik el, Bíró Imre polgármester a határozati javaslatot szavazásra teszi fel.*

**Balatonszepezd Község Önkormányzata Képviselő-testülete 4 igen szavazattal – egyhangúlag – az alábbi határozatot hozza:**

**34/2025. (IV.9.) Bsz. ÖNKORMÁNYZATI HATÁROZAT**

Balatonszepezd Község Önkormányzata Képviselő–testülete a szociális étkeztetés és gyermekétkeztetés, mint társulásban ellátott feladatok vonatkozásában a társulási megállapodásban rendeletalkotásra kijelölt Zánka Község Önkormányzatának az étkezési térítési díjakkal kapcsolatos rendeletalkotásával egyetért.

**4) A Balatonfüredi Szociális Alapszolgáltatási Központ intézményi térítési díjainak véleményezése**

*Előterjesztő: Bíró Imre polgármester*

**Bíró Imre polgármester:** Társulási tagként véleményezési joguk van itt is. Kérdezi, hogy valakinek van-e kérdése, észrevétele, hozzászólása?

*Kérdés, vélemény, javaslat, hozzászólás nem hangzik el, Bíró Imre polgármester a határozati javaslatot szavazásra teszi fel.*

**Balatonszepezd Község Önkormányzata Képviselő-testülete** **4 igen szavazattal**

**– egyhangúlag – az alábbi határozatot hozza:**

**35/2025. (IV.9.) Bsz. ÖNKORMÁNYZATI HATÁROZAT**

Balatonszepezd Község Önkormányzata Képviselő-testülete hozzájárul 2025. május 1. napjától a Balatonfüredi Többcélú Társulás által fenntartott Balatonfüredi Szociális Alapszolgáltatási Központ vonatkozásában az intézményi térítési díjak alábbiak szerinti meghatározásához.

**1. Szociális étkeztetés térítési díja**

1.1. Ebéd: 1.160 Ft/ellátási nap nettó

1.2. Ebéd szállítással: 1.350 Ft/ellátási nap nettó

1.3. Díjmentesség, illetve kedvezményes díjtételek a személyi térítési díj megállapításához:

|  |  |  |  |
| --- | --- | --- | --- |
| Sor  szám | Jövedelem (Ft) | Ebéd Ft/ellátási nap nettó | Ebéd szállítással Ft/ellátási nap nettó |
| 1. | 0 – 50.000 Ft | térítésmentes | térítésmentes |
| 2. | 50.001 – 80.000 Ft | 540 Ft | 620 Ft |
| 3. | 80.001 –110.000 Ft | 680 Ft | 770 Ft |
| 4. | 110.001 – 140.000 Ft | 850 Ft | 955 Ft |
| 5. | 140.001- 170.000 Ft | 995 Ft | 1.185 Ft |
| 6. | 170.001 -200.000 Ft | 1.100 Ft | 1.290 Ft |

**2.Idősek/ demensek/ fogyatékosok nappali ellátása esetén nyújtott étkeztetés térítési díja**

2.1. Ebéd: 1.195 Ft/ellátási nap nettó

2.2. Háromszori étkezés: 1.505 Ft/ellátási nap nettó

2.3. Díjmentesség, illetve kedvezményes díjtételek a személyi térítési díj megállapításához:

|  |  |  |  |  |
| --- | --- | --- | --- | --- |
| Sor  szám | Jövedelem (Ft) | Egyszeri étkezés Ft/ellátási nap nettó | Háromszori étkezés Ft/ellátási nap nettó | |
| 1. | 0 – 50.000 Ft | térítésmentes | térítésmentes | |
| 2. | 50.001 – 80.000 Ft | 570 Ft | 870 Ft | |
| 3. | 80.001 –110.000 Ft | 710 Ft | 1.020 Ft | |
| 4. | 110.001 – 140.000 Ft | 880 Ft | 1.190 Ft | |
| 5. | 140.001- 170.000 Ft | 1.025 Ft | 1.335 Ft |
| 6. | 170.001 -200.000 Ft | 1.130 Ft | 1.440 Ft |

**3.Házi segítségnyújtás igénybevétele esetén térítési díj**

3.1. Gondozási díj szociális segítés: 2.150 Ft szociális segítés/gondozási óra

3.2. Gondozási díj személyi gondozás: 1.650 Ft személyi gondozás/gondozási óra

3.3. Díjmentesség, illetve kedvezményes díjtételek a személyi térítési díj megállapításához:

|  |  |  |  |
| --- | --- | --- | --- |
| Sor  szám | Jövedelem (Ft) | Gondozási díj  szociális segítés Ft/gondozási óra | Gondozási díj  személyi gondozás Ft/gondozási óra |
| 1. | 0 – 50.000 Ft | térítésmentes | térítésmentes |
| 2. | 50.001 – 80.000 Ft | 1.250 Ft | 880 Ft |
| 3. | 80.001 –110.000 Ft | 1.500 Ft | 1.050 Ft |
| 4. | 110.001 – 140.000 Ft | 1.800 Ft | 1.250 Ft |
| 5. | 140.001- 170.000 Ft | 1.900 Ft | 1.400 Ft |
| 6. | 170.001 -200.000 Ft | 2.050 Ft | 1.500 Ft |

4. Az intézményi térítési díjak az általános forgalmi adót nem tartalmazzák.

5. Térítésmentesen nyújtott szolgáltatások: Jelzőrendszeres házi segítségnyújtás, idősek/ demensek / fogyatékosok nappali ellátása étkezés nélkül.

**Határidő:** azonnal

**Felelős:** polgármester, jegyző

**5) Beszámoló a Badacsonytomaji Hivatásos Tűzoltó-parancsnokság 2024. évi működéséről**

*Előterjesztő: Bíró Imre polgármester*

**Bíró Imre polgármester:** A Badacsonytomaji Hivatásos Tűzoltó-parancsnokság megküldte a beszámolóját a 2024 évről. A beszámoló többek közt érinti a tűzvédelem érdekében tett intézkedéseket. Köszöni a munkájukat. Kérdezi, hogy valakinek van-e kérdése, észrevétele, hozzászólása?

*Kérdés, vélemény, javaslat, hozzászólás nem hangzik el, Bíró Imre polgármester a határozati javaslatot szavazásra teszi fel.*

**Balatonszepezd Község Önkormányzata Képviselő-testülete** **4 igen szavazattal**

**– egyhangúlag – az alábbi határozatot hozza:**

**36/2025. (IV.9.) Bsz. ÖNKORMÁNYZATI HATÁROZAT**

Balatonszepezd Község Önkormányzatának Képviselő-testülete a Badacsonytomaji Hivatásos Tűzoltó-parancsnokság 2024. évi működéséről szóló beszámolót elfogadja.

Több napirendi pont nem lévén Bíró Imre polgármester megköszöni a rendkívüli nyilvános ülésen való részvételt, és azt 8.21 órakor bezárja.

K. m. f.

**Bíró Imre dr. Varga Viktória**

polgármester jegyző